1987-től tagja a válogatott keretnek. 1987-ben a strasbourgi Úszó-Európa-bajnokságon a 100 méter mellúszásban negyedik helyezett. Az 1988. évi nyári olimpiai játékokon Szöulban ezüstérmet nyert 100 méter mellúszásban. 1991-ben a perthi világbajnokságon ötödik helyezett volt 100 méter mellúszásban. Az athéni Európa-bajnokságon 100 méter mellúszásban ötödik, 200 méter mellúszásban negyedik helyezett.